Document ID: /roh_data/filtered/fineweb-2-filterrobots_roh.jsonl.gz/38858

Al emprim inscunter dal president franzos Emmanuel Macron cun il schef da regenza talian Paolo Gentiloni ha Macron accentuà che l’Uniun europeica n’haja fin ussa betg dà ureglia a l’avertiment da l’Italia. Necessaria saja ina politica da migraziun europeica cuminaivla, han ditg ils dus politichers avant las medias a Paris.
Refurma dal dretg d’asil
Macron ha era discurrì ch’ina necessitad saja ina refurma dal dretg d’asil. Tenor indicaziuns da l’Italia èn gia passa 45’000 migrants vegnids quest onn sur la Mar Mediterrana en l’Italia.
RR novitads 06:00